પરંતુ જે લોકો વાજપેયીજીને જાણે છે તેમને ખબર છે કે, અટલજીને એની કોઈ પરવા નહોતી. તેઓ સત્તા માટે રાજકારણમાં આવ્યા ન હોતા. અટલજી એક કદાવર નેતા પણ રહ્યા અને સંવેદનશીલ પણ. હિંદુત્વના પાયા પર રચાયેલા પક્ષમાં હતા પરંતુ કટ્ટરવાદી નહોતા. વાજપેયીજીનું હિંદુત્વ ‘રાષ્ટ્રવાદ’માં સમાઇ જતું હતું. માત્ર હિંદુ એ જ ‘રાષ્ટ્રવાદી’ એવી સાંકડી વિચારધારાથી તેઓ પર હતા. અટલજીના ઉદાર મતવાદી અભિગમના કારણે આ દેશમાં હિંદુઓ, મુસ્લિમો, ખ્રિસ્તીઓ, શીખો અને પારસીઓ પણ તેમનો આદર કરતા હતા. દેશના તમામ ધર્મોના, તમામ કોમોના અને તમામ જ્ઞા।તિઓના લોકોમાં તેઓ સ્વીકાર્ય હતા.